《过淮阴侯庙》
宋代·俞汝尚

当时谋战不谋安，将众多多是祸端。
万垒在前攻掠易，四方无事保全难。
晓堂锺鼓修淮祀，古壁旌旗拥汉官。
天下息肩兵革定，一瞻祀宇一长叹。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。